היטאצ'י (עיר)

היטאצ'י (באנגלית: Hitachi ;ביפנית: 日立市) היא עיר במחוז איבראקי שביפן. נכון ל־1 בינואר 2024, אוכלוסיית העיר מוערכת ב-165,822 תושבים. שטח העיר הוא 225.71 קמ״ר, וצפיפות האוכלוסין כ-735 נפש לקמ״ר.

העיר ידועה בזכות המותג הבינלאומי של מוצרי חשמל ותעשייה בשם היטאצ'י, אליו מיוחסת החברה שהוקמה בה ב־1910 על־ידי נמהיהי אוּדאירה. המפעלים של החברה בעיר הפכו את שמה לנודע ברחבי העולם.

 גאוגרפיה 
היטאצ'י נמצאת בצפון מחוז איבראקי, ומשתרעת לאורך רצועת חוף ארוכה של האוקיינוס השקט במזרח. לאורך הכביש הלאומי דרך מספר 6 (Japan National Route 6) העובר במקביל לקו החוף, שמקשר בין טוקיו לסנדאי; בתחום העיר התפתחו אזורי מגורים ומסחר ברצועת המישור החופי הצרה.

מבחינה גאולוגית, תחום העיר יושב על שכבה גאולוגית מהתקופה קמברית בת כ־500 מיליון שנה, ובמערבה מתקיימת חציבת שיש המשמשת לייצור חומרי מלט.

 רשויות מקומיות שכנות 
במחוז איבראקי
 Hitachiōta
 נאקה
 טקהאגי
 טוקאי

 אקלים 
היטאצ'י נהנית מאקלים ממוזג-לח (Cfa לפי סיווג קופן), המאופיין בקייצים חמים ובחורפים קרים עם שלג כבד. הטמפרטורה הממוצעת השנתית בהיטאצ'י היא כ-14.3°C. הכמות השנתית הממוצעת של המשקעים היא כ-1,552 מ״מ. החודש הגשום ביותר הוא אוקטובר. הטמפרטורות הגבוהות ביותר בממוצע נרשמו באוגוסט (כ-25.0°C), ואילו הנמוכות ביותר בממוצע — בינואר (כ-4.6°C).
 נתוני אקלים, טמפרטורות ומשקעים ממוצעים בהיטאצ'י בין השנים 1991–2020

 דמוגרפיה 
לפי נתוני מפקד האוכלוסין היפני, אוכלוסיית היטאצ'י הגיעה לשיאה סביב שנת 1980 ומאז היא נמצאת בירידה מתמשכת.

 אוכלוסיית היטאצ'י (1950–2020) 1950  1960  1970  1980  1990  2000  2010  2020 132,124  172,232  202,856  215,489  215,069  206,589  193,129  174,508

 היסטוריה 
ההתיישבות האנושית באזור היטאצ'י מתועדת לפחות מתקופת התקופה הפלאוליתית ביפן. בתחילת תקופת נארה, האזור נחשב לחלק ממחוז טאגה, שהמיזוג שלו לתוך מחוז היטאצ'י נעשה לפי שיטת ריצוריו (Ritsuryō). בתקופת סנגוקו שלטה באזור משפחת סאטאקה. לאחר הקמת שוגונות טוקוגאווה, הורה טוקוגאווה איאיאסו על העברת סאטאקה למחוז דווה, והאזור הפך לחלק מהתחום שהוענק לבנו של אייסאו, טוקוגאווה יוריפוסה. האזור נותר חלק מתחום מיטו עד לתקופת מייג'י.

הכפר היטאצ'י הוקם ב-1 באפריל 1889 עם הקמת מערכת היישובים המודרנית ביפן. האזור התפתח במהירות לקראת סוף תקופת מייג'י בהכוונת פוסאנוסוקה קוהארה ממערכת הקוהארה זאיבצו, עם פתיחת מכרות נחושת, ובהובלת נמהיהי אודאירה, מייסד היטאצ'י. כפר היטאצ'י הוכר כעיירה ב-26 באוגוסט 1924. היטאצ'י והעיירה השכנה סוקגהאו התמזגו ב-1 בספטמבר 1939 והוקמה עיר היטאצ'י.

העיר היטאצ'י סבלה מנזקים כבדים במהלך מלחמת העולם השנייה, כתוצאה מהפגזת החוף על ידי הצי האמריקאי ב-17 ביולי 1945, ומהפצצות מהאוויר ב-10 ביוני וב-19 ביולי. היטאצ'י הייתה יעד צבאי חשוב, שכן היא הייתה מרכז תעשייתי משמעותי שכלל מפעלים רבים של תשלובת היטאצ'י, בעיקר לייצור ציוד חשמלי. בעיר היה גם מכרה נחושת שכלל כ-1/10 מכלל הנחושת ביפן. בעקבות ההפצצה האווירית ב-10 ביוני על ידי USAAF, שפספסה את מפעלי היטאצ'י ושרפה חלק גדול מאזורי המגורים האזרחיים, העיר הייתה נתונה להפגזת חוף ב-19 ביולי על ידי אוניות המערכה USS Iowa (BB-61), USS Missouri (BB-63) ו-USS Wisconsin (BB-64). עם זאת, ההפגזה הייתה לא מדויקת, ובזמן שנפגעו אזרחים רבים, רוב מפעלי היטאצ'י נותרו שלמים. ההפגזה הימית הושלמה במתקפה אווירית שנייה ב-19 ביולי.

בשנת 1976 הוחזר לברית המועצות מנמל היטאצ'י מטוס הקרב מסוג מיג-25 שהגיע מפורק לנמל, שבו ערק הטייס הסובייטי ויקטור בלנקו. המטוס נבדק באופן מקיף בבסיס האווירי הסמוך היאקורי.

גבולות היטאצ'י הורחבו בשנים 1955–1956 באמצעות סיפוח של היישובים השכנים הידאקה, סאקאמוֹטו, היגאשי־אוסאווה, נאקא־סאטו וטויורא, וכן של העיירות טאגה וקוג'י. מכרה הנחושת של היטאצ'י נסגר בשנת 1981.

ב-1 בנובמבר 2004 סופחה לעיר היטאצ'י העיירה השכנה ג'ואו (מתוך מחוז טאגה).

העיר סבלה מנזק קל ברעידת האדמה ובצונאמי של טוהוקו בשנת 2011, ולא דווח על הרוגים.

 ממשל 
להיטאצ'י צורת ממשל של ראש עיר–מועצה, עם ראש העירייה הנבחר בבחירות ישירות על ידי התושבים ומועצת העיר החד-ביתית בת 28 חברים. היטאצ'י שולחת חמישה נציגים לאספה המחוזית של מחוז איבאראקי. בתחום הפוליטיקה הלאומית, העיר משתייכת למחוז הבחירה החמישי של מחוז איבאראקי בבית התחתון של הפרלמנט של יפן.

 כלכלה 
היטאצ'י היא מרכז תעשייתי משמעותי, והייתה האתר שבו שכנו בעבר משרדי ההנהלה של חברת היטאצ'י ושל חברות־הבת של הקבוצה שלה.
 חינוך 
בעיר ישנן 2 אוניברסיטאות
 אוניברסיטת איבראקי - המחלקה להנדסה
 אוניברסיטת איבראקי הנוצרית
 24 בתי ספר יסודיים ציבוריים
 14 חטיבות ביניים ציבוריות
 בית ספר ציבורי אחד לחינוך חובה המופעל על ידי העירייה.
 בית ספר יסודי פרטי אחד וחטיבת ביניים/תיכון פרטית אחת.
 חמישה בתי ספר תיכוניים ציבוריים וחטיבת ביניים/תיכון אחת.
 ארבעה בתי ספר תיכוניים פרטיים.

 ערים אחיות 
 , ברמינגהאם, אלבמה
 , טאורנגה
 , Kiryu
 , Yamanobe

 קישורים חיצוניים 



 הערות שוליים 

קטגוריה:יפן: ערים
קטגוריה:יפן: ערי חוף
קטגוריה:יפן: ערי נמל
קטגוריה:יישובים שהוקמו ב-1939